22 
SUBORDO 1. 
LORICATI. 
FAMi. CROCODILINI. 
Genus I. « CROCODILUS. Cuv. Wagl. 
Dens mandibulae quartus exsertus, iuxta maxillae marginem sinu externo receptus. Di- 
giti palmarum subliberi. Plantae palmatae. 
Spec. CROC. RHOMBIFER. Cuv. 
Rostro medio prope frontem admodum convexo; fronte plana, rhombea; scu- 
tis nuchae 4, cervicalibus 6; fasciis scutorum dorsalibus 12, sacralibus 5, cauda- 
libus ad cristam simplicem usque 17. 
Aquetzpalin (i. e. lacerta aquatica) Mexicanis. Nard. Ant. Recchi in Hernand. Thesaur. Rer. 
med. N. Hisp. p. 315. cjim figura rudi. 
C. rhomhifer Cuvier. Ann. d. Mus. X. Oss. foss. V. 2. p. 51. (edit. II.) Tiedemann, Oppel 
et Liboschitz Natur gescfiichte der Amphihien. fasc. 1. p. 75. c. icone. Merrem tenta- 
men syst. amphib. p. 36. 
Descriptio. 
Caput uti in congeneribus pyramidatum. Rostrum mediocriter elongatum, acutiusculum, pone 
nares in spatium subtriangulare complanatum, deinde processu laterali, devexo, dentis noni validis- 
simi alveolum fovente, magnopere dilatatum, demum frontem versus nonnihil constrictum atque in 
ossium nasalium regione fronti proxima, eminentia longitudinali, mediana, convexo -tumida assur- 
gens. Frons planiuscula, porcis duabus obsoletis ab utraque orbita prodeuntibus, et ad eminen- 
tiam rostralem acuto angulo convergentibus inclusa,^ aream rhombeam, postice apertam exhibet. 
Porcae frontales in adulto animali minus quam in iuniori conspicuae, et ne in his quidem supra 
aream ab iis inclusam eminentes, hinc area ipsa non (ut in C. biporcato) depresso -concava 
apparet, sed expleta et applanata. Porcae superciliares, in Crocodilo biporcato et vulgari satis 
eminentes, hic vix ullae apparent, ideoque metopium, quod in illis plus minus ve excavatum, om- 
nino planum redditur. Occiput breve, planum, trapezoideum, foraminibus binis, cute communi 
obtectis, lacunatum. Dentes in maxilla 17, in mandibula 15 utrinque numeravi. Maxillarium tertius 
nonusque, mandibularium primus quartusque ceteris inaequalibus et longiores et validiores. Man- 
dibularium primus utriusque lateris quarti maximi longitudinem fere aequans, in foveolam ossis 
intermaxillaris geminam recipitur idque, provectiori saltem aetate, penitus perforat. 
Scutella quatuor, bigemina, carina humili, subbituberculata, nucham occupant. Cervix scu- 
tellis sex, carina altiori praeditis munitur, eodem fere modo dispositis, qualem in Cr. biporcato 
et acuto invenimus, sic nimirum, ut quatuor maiora per paria duo composita medium teneant, 
iisque unum , utrinque compresso -subconicum a latere adiectum sit. Dorsum scutellorum fasciis 
transversis 17 superne loricatur, quarum 12 in ipso dorso, 5 in regione sacra numerantur. Nu- 
merus scutorum in fasciarum dorsalium singulis variat. Alius enim in speciminibus duobus Pa- 
risiensibus a Tiedemanno et Oppelio descriptis, alius in nostro specimine exsiccato invenitur. Ut 
in aliis Crocodilorum speciebus scutellorum in fasciis singulis complexorum numerum satis va- 
riabilem, contra fasciarum numerum magis, licet haud semper, constantem observavi. Priorem 
igitur, qualem in nostro deprehendi, describam In fascia prima dorsali duo tantum scu- 
tella adsunt, ovali- rhombea, alte carinata, adiecto uno utrinque, posteriora versus magis remoto. 
Nota 32. Huius speciei patria, Cuviero incognita, Ferdinandi Deppii itinere primum innotuit, cf. Wiegmann 
trage zur ^mphibienkwide, Isis XXL (1828) p. 365, et commentationem de Crocodilis. Isis. 1829. p. 620. 
Nota 33. Oppelius et Tiedemannus in suis speciminibus primam fasciam quaterna, secundam sena scuta exhibere 
scribunt Quem equidem solitarium numerum puto. Nam prima nostri etiam speciminis fascia quatuor continet, si scutel- 
lum utriusque lateris retrorsum amotum, binis intermediis adnumeras. In secunda eiusdem speciminis fascia lacunam inveni- 
mus, hic scutellum deficere indicantem; itaque unum tantum ad regularem numerum desideramus. Nec quem illi viri in fas- 
ciis quatuor sequentibus invenerunt, numerum, senarius scilicet, in nostro specimine deest, ubi cum quinario alternat. Quae 
proxime sequuntur octonae fasciae, adnumerato externo utriusque lateris remotiori, octona continebant scuta; iii nostro, si 
lateralia illa adnumeras, fasciae a quarta ad decimam usque sequentes septenis octonisve scutis alternant. Haec vero omnia 
vix varietatem, nedum specificam diversitatem indicare, facile tibi persuadeas. 
